Uđđâ muusik kišto 2026

Uđđâ muusik kišto 2026 (uán. UMK2026 teikkâ UMK26) lâi 15. kerdi, ko lávlumkišto uárnejui. Uđđâ muusik kištoost väljejui Suomâ ovdâsteijee ive 2026 Euroviisuid, moh uárnejuvvojii Nuorttâriijkâst tondiet ko Nuorttâriijkâ ovdâsteijee JJ vuoitij ive 2025 kišto.

Kišto fiinaal uárnejui kuovâmáánu 28. peeivi 2026 Nokia Arenast Tamperest. Kiišton uásálistii 7 artistid. Linda Lampenius & Pete Parkkonen finnijn finalist 570 čyegisid suomâkielâg pitástis Liekinheitin já te vuoittijn ubâ kišto. Lampenius já Parkkonen ovdâstává Suomâ siämmáá ive Euroviisuin Wienist Nuorttâriijkâst.

 Sajadâh 
Ive 2024 Yle siirdij Uđđâ muusik kišto Tamperen Tuurkust, kost uárnejuvvojii iivij 2019, 2022 já 2023 kištoh. Tampere lâi nuuvt pyeri saje kiišton, ete meridui orniđ tobbeen meiddei ive 2026 kišto.

 Formaat 
 Jođetteijeeh já čielgejeijeeh 
Ive 2026 kišto jođetteijen lijjii jođetteijee já kirječällee Sami Sykkö, tánssájeijee já koreograf Jorma Uotinen já Yle toimâtteijee Jasmin Beloued.

Meid ive 2026 lâi máhđulâš čuávvuđ kišto Yle Areena já radio peht sehe orjâlâš- já anarâškielân. Linda Tammela čielgee orjâlâškielân já Heli Huovinen anarâškielân. Kišto puovtij čuávvuđ eres-uv kieláid, moi čielgejeijen láá Mikko Silvennoinen (suomâkielâ), Johan Lindroos já Eva Frantz (ruotâkielâ), Jaakko Oleander-Turja (eŋgâlâskielâ), Levan Tvaltvadze (ruošâkielâ) já Galyna Sergeyeva (ukrainakielâ). Seevvimkielâg čielgejeijen toimii Miguel Peltomaa (pitái seevvimtulkkum), Silva Belighti (syemmilâš seevvimkielâ) já Robin Hänninen (suomâruátálâš seevvimkielâ). Sii lasseen seevvimkielâg vuolgâttâs čielgijn Robin Hänninen, Maija Lindström já Markus Aro. Kišto puovtij čuávvuđ meiddei vuáládâheennâmlâš OUT peht, mast Krista Siegfrids čielgij fiinaal.

 Rääđih 
 Aalmugijkoskâsiih rääđih 
Suomâ ovdâsteijee ive 2026 Euroviisui finalist väljejii aalmugijkoskâsiih rääđih čiččâm enâmist: Ovtâstum kunâgâskodde, Vuáládâhenâmeh, Montenegro, Espanja, Malta, Tanska já Nuorttâriijkâ. Rääđijesâneh lijjii: 

 Staatâ Rääđijeessân  Kabir Naidoo  Eleonora de Jager  Vladana Vučinić   Mercè Llorens  Miriana Conte  Sissal  JJ

 Ovdil fiinaal 
Occeeh vuolgâttii pitáidis porgemáánu 18.–24. peeivi 2025. Ive 2026 kiišton vuolgâttuvvojii eenâb pitáh ko kuássin ovdil, ohtsis 491. Tain Yle valjim áámmáträäđi já vittâ kuldâleijeerääđi väljejii 7 pittád finalân. Rääđi almostitij finalistij noomâid uđđâivemáánu 14. peeivi 2026: Antti Paalanen, Chachi, Etta, Kiki, Komiat, Linda Lampenius & Pete Parkkonen já Sinikka Monte. Finalistij pitáh já tai videoh almostuvvii jyehi argâpeeivi Uđđâ muusik kišto jieijâs YouTube-kanavast sehe Yle Areenast, Spotifyst já eres njuolgâkiärdudempalvâlusâin uđđâivemáánu 15. peeivi rääjist jyehi argâpeeivi ohtâ häävild.

 Artist Pittá Kielâ Laavlârähteeh Antti Paalanen Takatukka suomâkielâ Heidi Maria Paalanen, Saara Törmä, Lauri Halavaara, Antti Paalanen Chachi Cherry Cake eŋgâlâskielâ Chachi, Johannes Naukkarinen, Linnea Deb Etta Million Dollar Smile suomâkielâ Emmalotta Kanth, Kaisa Korhonen, Iiro Paakkari, Arttu Istala, Kyösti Salokorpi Kiki Rakkaudenkipee suomâkielâ Petra Gavalas, Niko Salmela, Jaakko Kiuru, Leo Jupiter Komiat Lululai suomâkielâ Sampo Haapaniemi, Joni Rahkola Linda Lampenius & Pete Parkkonen Liekinheitin suomâkielâ Antti Riihimäki, Lauri Halavaara, Vilma Alina, Linda Lampenius, Pete Parkkonen Sinikka Monte Ready To Leave eŋgâlâs- já suomâkielâ Sinikka Monte, Florian Spies

 Fiinaal 
Fiinaal uárnejui kuovâmáánu 28. peeivi 2026 Nokia Arenast Tamperest. Finnpanel mield vuolgâttâs Yle TV1:st keččii koskâmiärálávt paijeel 1,8 miljovn olmožid.

Finalist artisteh lávdástii čuávuváá oornigist:

 Nr. Artist Pittá 1 Komiat Lululai 2 Etta Million Dollar Smile 3 Kiki Rakkaudenkipee 4 Antti Paalanen  Takatukka 5 Chachi Cherry Cake 6 Sinikka Monte Ready To Leave 7 Linda Lampenius & Pete Parkkonen Liekinheitin

 Jienâstem 
+ Čuággáh aalmugijkoskâsijn raađijn Nr. Artist Pittá        Ohtsis 1 Komiat Lululai 10 6 2 2 10 4 6 40 2 Etta Million Dollar Smile 0 0 4 4 2 0 2 12 3 Kiki Rakkaudenkipee 6	 2 0 6 6 8 0 28 4 Antti Paalanen  Takatukka 8 8 10 10 0 10 12 58 5 Chachi Cherry Cake 2 10 0 6 4 2 8 32 6 Sinikka Monte Ready To Leave 4			 4 8 8 12 6 4 46 7 Linda Lampenius & Pete Parkkonen Liekinheitin 12 12 12 12 8 12 10 78

+ Čuággáh aalmugjienâstmist Nr. Artist PittáJienahProoseentČuággáh 1 Komiat Lululai 8,6 % 76 2 Etta Million Dollar Smile  3,4 % 30 3 Kiki Rakkaudenkipee  1,6 % 14 4 Antti Paalanen  Takatukka  17,2 % 152 5 Chachi Cherry Cake  7,6 % 67 6 Sinikka Monte Ready To Leave  5,8 % 51 7 Linda Lampenius & Pete Parkkonen Liekinheitin  55,8 % 492

 Kišto loppâpuáđus 
Aalmugijkoskâsij raađij adelem jienah já aalmugjienah reknistuvvojii oohtân nuuvt ete aalmugjienâi tiädduárvu lâi 75 % já aalmugijkoskâsij raađij jienâi 25 %. Ovdebáá kištoost spiekâstmáin jienâstem lâi áávus tállán njuálguvuolgâttâs aalgâ rääjist. Linda Lampenius & Pete Parkkonen finnijn finalist 78 čyegisid aalmugijkoskâsijn raađijn já 492 čyegisid aalmugjienâstmist ađai ohtsis 570 čyegisid já te vuoittijn ubâ kišto.

 Nr. Artist Pittá Čuággáhaalmugijkoskâsijn raađijn Čuággáhaalmugjienâstmist Ohtsis Saje 1 Komiat Lululai 40 76 116 3 2 Etta Million Dollar Smile 12 30 42 7 3 Kiki Rakkaudenkipee 28 14 42 7 4 Antti Paalanen  Takatukka 58 152 210 2 5 Chachi Cherry Cake 32 67 99 4 6 Sinikka Monte Ready To Leave 46 51 97 5 7 Linda Lampenius & Pete Parkkonen Liekinheitin 78 492 570 1

 Fáádást eres soojijn 
 Fiinaal anarâškielân já orjâlâškielân Yle Areenast

 Käldeeh 

*